
Հուլիսի 6-ին Ազատության հրապարակում էլեկտրաէներգիայի թանկացման դեմ պայքարող ցուցարարների համակարգող խմբի անդամ Դավիթ Սանասարյանը հայտարարել էր անժամկետ հացադուլի մասին: Սակայն երեկ՝ հուլիսի 10-ին, Դավիթ Սանասարյանը դադարեցրեց հացադուլը: Իր ելույթում վերջինս նշեց, թե հացադուլն ուղղված էր հասարակությանը, որպեսզի նրանք դուրս գան փողոց եւ իրենց բողոքի ձայնը բարձրացնեն:


Նշենք, որ երեկ Ազատության հրապարակում տեղի ունեցավ հանրահավաք՝ ընդդեմ էլեկտրաէներգիայի թանկացման: Ինչպես հանրահավաքի մասնակիցներից Գագիկ Եղիազարյանը հայտարարեց իր ելույթում, անհրաժեշտ է ստեղծել մի նոր նախաձեռնություն, որը կպայքարի իշխող ռեժիմի դեմ: «Ոչ թե «Ոչ թալանին», այլ «Ոչ թալանչիներին»,- ասաց նա:


Երեկվա հանրահավաքի մասնակիցները հայտարարեցին, որ հաջորդ հանրահավաքը տեղի կունենա մյուս շաբաթվա վերջում:
